Zhotowjenje baterijowych materialow wuwiwa so dźakowano změnje k elektro-mobiliće na industriju přichoda. Runje łužiski brunicowy region w tymle wobłuku dźeń a wjetšu rólu hraje.
Čorna Pumpa (dpa/SN). Předewzaće Altech Industries Germany tzwr chce w Čornopumpskim industrijnišću na 14 hektarow wulkej płoninje produkciske stejnišćo za naworštowanje wysokowukonitych litiumowo-ionowych baterijow twarić. Plany za to je předstejićel Uwe Ahrens wčera w Čornej Pumpje rozłožił. Němska wotnožka awstralskeho koncerna Altech Chemical chce hač do 500 milionow eurow do projekta inwestować. Něhdźe 150 dźěłowych městnow ma nastać. Po słowach Uwy Ahrensa trjebaja procesowych technikarjow, logistikarjow a dalšich motiwowanych ludźi z regiona.
ces_Latn szl_Latn